宋. 王安石 酬崔五郎中 李白 朔云横高天⑴,万里起秋色。 壮士心飞扬⑵,落日空叹息。 长啸出原野⑶,凛然寒风生。 幸遭圣明时,功业犹未成⑷。 奈何怀良图,郁悒独愁坐⑸。 杖策寻英豪⑹,立谈乃知我⑺。 崔公生民秀,缅邈青云姿⑻。 制作参造化⑼,托讽含神祇。 海岳尚可倾,吐诺终不移。 是时霜飙寒,逸兴临华池⑽。 起舞拂长剑,四座皆扬眉。 因得穷欢情,赠我以新诗。 又结汗漫期,九垓远相待⑾。 举身憩蓬壶⑿,濯足弄沧海。 从此凌倒景,一去无时还。 朝游明光宫⒀,暮人阊阖关⒁。 但得长把袂,何必嵩丘山。[1] 注释 ⑴颜延年《赭白马赋》:“望朔云而蹀足。” ⑵《楚辞》:“心飞扬兮浩荡。” ⑶《淮南子》:“周视原野。”原野,指平原旷野之地。 ⑷刘琨诗:“功业犹未建,夕阳忽西流。” ⑸《楚辞》:“曾歔欷子郁悒兮。”王逸注:“郁悒,忧也。” ⑹《后汉书》:“邓禹即杖策北渡。” ⑺扬雄《解嘲》:“或立谈而封侯。” ⑻颜延年诗:“仲容青云器,实禀生民秀。”李善注:“青云,言高远也。” ⑼《后汉书》:崔瑗之称平子曰:“数术穷天地,制作侔造化。” ⑽《楚辞》:“蛙黾游乎华池。” ⑾《淮南子》:若士曰:“吾与汗漫期于九垓之外,吾不可以久驻。” ⑿蓬壶,蓬莱。 ⒀王褒 《九怀》 : “朝发兮葱岭, 夕至兮明光。 ”王逸注: “暮宿东极之丹峦也。 ” 又《远游》注云:“丹丘昼夜常明。”《九怀》云:“夕宿乎明光。明光,则丹 丘也。”阮籍诗:“朝起瀛洲野,日夕宿明光。” ⒁ 《淮南子·俶真训》 : “排阊阖, 沦天门。 ”高诱注: “阊阖, 始升天之门也。 ” 又《地形训》:“西方曰西极之山,曰阊阖之门。”高诱注:“阊,大也。阖, 闭也。大聚万物而闭之,故曰阊阖之门。”[2] 冬末以事之东都,湖城东遇孟云卿,复归刘颢 年代: 【唐】 作者: 【杜甫】 疾风吹尘暗河县,行子隔手不相见。湖城城南一开眼, 驻马偶识云卿面。向非刘颢为地主,懒回鞭辔成高宴。 刘侯叹我携客来,置酒张灯促华馔。且将款曲终今夕, 休语艰难尚酣战。照室红炉促曙光,萦窗素月垂文练。 天开地裂长安陌,寒尽春生洛阳殿。岂知驱车复同轨, 可惜刻漏随更箭。人生会合不可常,庭树鸡鸣泪如线。 注释 【鹤注】当是乾元元年冬自华州游东都作。明年春方归华。梦弼曰:湖城县地有鼎湖,即黄 帝铸鼎之处。 《唐书》 :湖城县,属虢州,汉湖县,后改湖城。 《唐诗纪事》 :孟云卿,河南人, 与杜子美、元次山最善。元次山《送孟校书往南海》云:云卿与次山同州里,以词学相友, 少次山六七岁。 疾风吹尘暗河县①。行子隔手不相见②。湖城城东一开眼,驻马偶识云卿面。向非刘颖 为地主③,懒回鞭辔成高宴。 (首叙湖城遇孟,复返于刘。公饮毕而去,又拉孟而回,忘乎宾主形迹。下二,反言以 见刘之贤。 ) ①《水经注》 :河水又北径湖县东,故曰河县。②《霍去病传》 :“大风起,砂砾击面, 雨军不相见。”鲍照诗:“行子心肠断。”③《左传》 :“地主致饩。” 刘侯欢我携客来,置酒张灯促华撰。且将款曲终今夕①,休语艰难尚酣战②。照室红炉 簇曙花③,萦窗素月垂秋练④。 (此叙颢宅留饮,记其情景。款曲二句,兼述刘侯劝客词意之殷勤。 ) ①秦嘉诗:“念当久离别,因念叙款曲。”②《淮南子》 :鲁阳公与韩战,战酣,日暮, 援戈而麾之,日为之返三舍。③《宋· 武本纪》 :神光照室尽明。早花簇发,其色鲜丽,故比 红炉。④沈约《郊居赋》 :“或萦窗而窥牖。”《月赋》 :“素月流天。”谢庄诗:“秋月明如练。” 束皙《饼赋》 :“弱似春绵,白若秋练。” 天开地裂长安陌①,寒尽春生洛阳殿②。岂知驱车复同轨③,可惜刻漏随更箭④。人生 会合不可常,庭树鸡鸣泪如霰⑤。 (末喜乱后逢孟,不忍别离也。天开地裂,伤长安昔陷。寒尽春主,比洛阳今复。驱车, 中途得遇。同轨,王路已平。更箭,夜深。鸡鸣,天瞎矣。此章兰段,各六句。 ) ①京房《易占》 :“天开阳不足,地裂阴有余,智兵起下害上之象。”《唐史》 :是年九月, 九节度兵伐安庆绪于邺。梦弼曰:长安有九衢三陌。②谢惠连诗:“春生鳷鹊楼。”③阮籍诗: “驱车出门去。”班固赋:“仰天路而同轨。”④陆倕《刻漏铭》 :“铜史司刻,金徒抱箭。”⑤ 张衡《古别离》 :“鸡鸣庭树枝,客子振衣起。别泪落如线,相顾不能止。”卢世..《紫房余论》 云:子美已起身出城矣,于疾风暗尘中,忽见云卿,喜也意外,遂携手复造。当是时,刘侯 欢甚,张灯促馔,从残局中翻出新兴,宾主友朋相视而笑。此段光景,至今使人回环,诗欲 不佳得乎。